# Амортизация

### от Уикипедия, свободната енциклопедия

Амортизацията представлява процес на постепенно пренасяне на стойността на дълготрайните материални и нематериални активи в себестойността на готовия продукт, т.е. намаляване цената на определен актив поради износване или изхабяване. Терминът има латински произход и означава „умъртвяване“.

Амортизират се дълготрайните активи, вкл. нематериалните такива. Моралното изхабяване се дължи на развитието на технологиите, а физическото износване е свързано с елементите на машината, без които тя не може да работи. Амортизация не се начислява на земи, сгради, паметници на културата, напълно амортизирани активи и такива, които са в процес на придобиване.

## [редактиране] Методи

Методите за амортизация представляват начинът, по който се определя размерът на амортизацията през отделните отчетни периоди в рамките на срока на годност на амортизируемия актив. Те условно са разделени на линейни и нелинейни.

- При линейния метод амортизацията се разпределя пропорционално през периода на предполагаемия срок на годност на актив. Ако имаме дълготраен актив с отчетна стойност 1200 лева и предприятието е определило срок на използване на актива 10 години, това означава че всяка година амортизационната квота на този актив ще е 120 лева.

- При нелинейните методи размерът на амортизацията е различен в рамките на периода. Те могат да бъдат:
  - намаляващи нелинейни методи на амортизация, при които във всеки следващ период в рамките на предполагаемия срок на годност на амортизируемите активи размерът на амортизацията е по-малък от предходния период. Тези методи се прилагат тогава, когато фирмата е определила, че ползата от активите е предимно в началото на срока им на годност и впоследствие намалява. Такива методи са:
    - метод на намаляващия се остатък
    - метод на равномерното намаляване
    - метод на намаляващата се сума на числата
    - метод на неравномерното намаляване
  - увеличаващи нелинейни методи на амортизация, при които във всеки следващ период размерът на амортизацията е по-голям от предходния период. Тези методи се прилагат тогава, когато предприятието е определило, че ползата от активите е предимно в края на срока им на годност, а не в началото. Такива методи са:
    - метод на равномерното увеличаване;
    - метод на увеличаващата се сума на числата;
    - метод на неравномерното увеличаване.

## [редактиране] Термини

- Амортизируема стойност е стойността на актива, която подлежи на амортизация през предполагаемия му срок на годност. Тази стойност представлява разликата между отчетната му стойност и неговата остатъчна стойност.
- Амортизационна квота е частта от амортизируемата стойност, която се разпределя между отделните отчетни периоди. Равна е на аморизируемата стойност x аморт.норма
- Амортизационна норма се изчислява като 100/ срока на ползване.

- Балансова стойност е стойността на актива с която той се вписва в баланса.
- Остатъчна стойност е стойността на актива след изтичане на периода на полезно действие.

Амортизацията се отнася като разход за текущият отчетен период на фирмата. На временно извадени от употреба активи, амортизация не за начислява.

## [редактиране] В други страни

В англоговорящите страни се използват два термина за амортизация - "depreciation" (използва се за амортизация на Дълготрайни Материални Активи) и "amortization" (използва се за амортизация на Дълготрайни Нематериални Активи).

## [редактиране] Законодателството в България

Взето от „http://bg.wikipedia.org../../../%D0%B0/%D0%BC/%D0%BE/%D0%90%D0%BC%D0%BE%D1%80%D1%82%D0%B8%D0%B7%D0%B0%D1%86%D0%B8%D1%8F.html“.

Категории: Финанси | Счетоводство

##### Views

- Статия
- Беседа
- Текуща версия

##### Търсене

##### На други езици

- العربية
- Česky
- Dansk
- Deutsch
- English
- Español
- Français
- Bahasa Indonesia
- Lietuvių
- Magyar
- Nederlands
- 日本語
- Polski
- Português
- Русский
- Svenska
- Українська
- 中文